degausse
Store norske leksikon,Realfag,Fysikk,Elektromagnetisme,Anvendt elektromagnetisme
Degausse er opprinnelig en betegnelse på det å avmagnetisere skip. Degaussing er senere også brukt om avmagnetisering mer generelt, for eksempel om å avmagnetisere et magnetisk lagringsmedium.
Under andre verdenskrig ble mange skip avmagnetisert for å unngå å utløse magnetiske miner. Dette ble kalt for degaussing etter målenheten gauss som er en enhet for magnetisk flukstetthet i CGS-systemet.På grunn av magnetisk hysterese er det nærmest umulig å oppnå en fullstendig avmagnetisering. I praksis blir derfor magnetiseringen kun redusert til et svært lavt nivå. Les mer i Store norske leksikon avmagnetisering